Inwoners wys aanbod van die hand | Netwerk24
Inwoners wys aanbod van die hand
Met verwysing na vroeër skrywes in Kroonnuus oor die ou Spoorweghostel se inwoners, wil ek graag die volgende onder die aandag van belangstellendes bring.
Ek het een of twee keer daar gaan vra dat mense wat daar woon my help met werk.
Elke keer was die antwoord dat daar nie geskikte mense was nie.
Daarna het ek maar gelos om te gaan vra en maar van die normale arbeiders gebruik gemaak.
Ry jy verby die Spoorweghostel, sit almal in die son en wag op beter dae.
Dit is seker nie ’n skande om handearbeid te verrig nie.
Ons voorouers het ná die oorlog almal handearbeid gedoen.
Hier word ’n geleentheid vir werkloses geskep om te kan werk en dan maak hulle of hulle onbevoeg is.
Dit laat mens noodgedwonge die gewone arbeiders gebruik omdat hulle bereid is om te werk.
My vraag aan die bestuur van die hostel, wat gereeld vir donasies bakhand staan, is: Hoekom begin julle nie ’n arbeidsverhurings- onderneming nie waar mense inwoners as tuin- en huiswerkers kan huur nie?
Daar is ’n groot behoefte aan só ’n onderneming.